Иновативни здравно-социални услуги в Община Садово



**Проект: № BG05SFPR002-2.012-0064**

**„Иновативни здравно-социални услуги в Община Садово“**

**Програма „Развитие на човешките ресурси“ 2021-2027**

**esf.bg**

**Финансираща програма:** Програма „Развитие на човешките ресурси“ 2021-2027 г.

**Процедура за БФП:** BG05SFPR002-2.012 „Иновативни здравно-социални услуги“

**Административен договор:**  № BG05SFPR002-2.012- 0184 -C01

**Обща стойност на проекта:** 419421,48 лв, 100% БФП

**Срок на изпълнение:** 22.01.2025 г. –не по късно от 31.12.2027 г.

**Цели и очаквани резултати:**

**Настоящият проект** е насочен към предоставяне, на територията на Община Садово, на иновативни здравно-социални услуги в домашна среда, за нуждаещи се самотноживеещи лица с увреждания и възрастни хора в невъзможност за самообслужване. Ще се изгради и приложи иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии – телекеър.

**Допустими дейности:**

**Дейност 1:**Предоставяне на почасови мобилни интегрирани здравно- социални услуги за нуждаещи се самотноживеещи лица с увреждания и възрастни хора в невъзможност за самообслужване, супервизия и указания към екипите във връзка с въвеждането на новия инструментариум за оценка на потребностите и работа с целевата група.

**Дейност 1** е дефинирана като услуга от общ икономически интерес (УОИИ).

Услугите по Дейност 1 следва да бъдат предоставяни **почасово**от лицата, наети по проекта на базата на идентифицираните нужди на лицата от целевата група, в резултат на извършена оценка на индивидуалните потребности, съгласно скалата на Бартел  и скалата на Лоутън-Броди.

Услугите по дейност 1 могат да включат дейности за посрещане на ежедневните нужди на потребителите (доставяне на храна, помощ при хранене , преобличане и поддържане на лична хигиена, хигиена на жилището, закупуване и доставка на лекарства, хранителни продукти и др.), както и съдействие за достъп до други здравни и социални услуги (придружаване, консултиране и т.н.).

В рамките на проекта назначените домашни санитари ще обгрижват 43 лица от целевата група,  които имат следните характеристики:

- самотноживеещи лица с увреждания, които независимо, че нямат определена чужда помощ, разполагат със съответните медицински документи, удостоверяващи невъзможността им за самообслужване за определен период от време;

- самотноживеещи лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност.

**Дейност 2:**Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне.

Предоставянето на иновативни дистанционни услуги – телекеър ще се предоставя по следния начин:

- избор на външен изпълнител;

- услугата задължително включва индивидуално устройство за дистанционно наблюдение и алармиране на промени в състоянието и движението на потребителя, както и за измерване на основни жизнени показатели. Устройството трябва да е снабдено с SOS бутон и да отговаря изискванията на Регламент (ЕС) 2017/745 на ЕП и на Съвета от 5 април 2017 г. относно медицинските изделия;

- услугата се предоставя чрез изграден механизъм/софтуер/мобилно приложение за приемане и визуализация на параметри и достъп до потребителски бази данни отчети и регистри за спешни повиквания;

- услугата се организира от звено за дистанционна грижа 24/7, включващо медицински специалисти.

**Основни очаквани резултати:**

Сформиран екип от специалисти за предоставяне на услугата;

Осигурено ефективно функциониране на услугата;

Предоставени качествени интегрирани здравно-социални услуги на 43 потребители;

Предоставянето на иновативни дистанционни услуги – телекеър на 3-ма потребители на УОИИ.